
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Contractului de împrumut dintre România şi Institutul de Credit pentru Reconstrucţie – Germania, semnat la Bucureşti la 18 februarie 2004 şi respectiv, la Frankfurt la 27 februarie 2004 în scopul finanţării programului de creditare pentru întreprinderi mici şi mijlocii – Proiectul „Promovarea întreprinderilor mici şi mijlocii” – etapa a 3-a, cu care comisia noastră a fost sesizată în fond cu adresa Biroului Permanent nr. P.L.X -621 din 20 octombrie 2004.

	PREŞEDINTE,

Ovidiu Muşetescu 

RAPORT

asupra proiectului de Lege pentru aprobarea Contractului de împrumut dintre România şi Institutul de Credit pentru Reconstrucţie – Germania, semnat la Bucureşti la 18 februarie 2004 şi respectiv, la Frankfurt la 27 februarie 2004 în scopul finanţării programului de creditare pentru întreprinderi mici şi mijlocii – Proiectul „Promovarea întreprinderilor mici şi mijlocii” – etapa a 3-a
Cu adresa nr. P.L.X – 621 din 20.10.2004, Biroul Permanent, conform art.89 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr. 23/2003, a sesizat pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Contractului de împrumut dintre România şi Institutul de Credit pentru Reconstrucţie – Germania, semnat la Bucureşti la 18 februarie 2004 şi respectiv, la Frankfurt la 27 februarie 2004 în scopul finanţării programului de creditare pentru întreprinderi mici şi mijlocii – Proiectul „Promovarea întreprinderilor mici şi mijlocii” – etapa a 3-a.
La întocmirea raportului s-a avut în vedere avizul Comisiei pentru industrii şi servicii şi avizul Consiliului Legislativ.

La lucrările comisiei au participat 27 deputaţi, din totalul de 27 membri ai comisiei.

Proiectul de Lege, potrivit art. 75 din Constituţia României, republicată şi art. 86 din  Regulamentul Camerei Deputaţilor, este de competenţa decizională a Senatului.
Prezentul proiect de Lege are ca obiect de reglementare ratificarea Contractului de împrumut – denumit în titlul şi cuprinsul proiectului „Acord de credit” – care a intervenit între România, reprezentată  de Ministerul Finanţelor Publice şi Institutul de Credit pentru Reconstrucţie – Germania, în vederea finanţării programului de creditare pentru întreprinderii mici şi mijlocii. Documentul a fost semnat în baza „Acordului între Guvernul României şi Guvernul Republicii Federale Germania privind colaborarea financiară – anul 2002”, care a fost ratificat de Parlament prin Legea nr. 574/2003.
In urma examinării proiectului de Lege pentru aprobarea Contractului de împrumut dintre România şi Institutul de Credit pentru Reconstrucţie – Germania, semnat la Bucureşti la 18 februarie 2004 şi respectiv, la Frankfurt la 27 februarie 2004 în scopul finanţării programului de creditare pentru întreprinderi mici şi mijlocii – Proiectul „Promovarea întreprinderilor mici şi mijlocii” – etapa a 3-a, în şedinţa din  27.10.2004, comisia a hotărât, ca proiectul de Lege să fie supus spre dezbaterea şi adoptarea Plenului Camerei Deputaţilor, în forma prezentată de Guvern.
Prezenta propunere legislativă face parte din categoria legilor ordinare.

	PREŞEDINTE,

Ovidiu Muşetescu 
	SECRETAR,

Dr. Daniel Ionescu


          Experţi parlamentari:
          Popescu Luminiţa

          Onete Alexandru

